Source: http://pisrs.si/Pis.web/pregledPredpisa?id=ZAKO2237
Timestamp: 2018-03-25 01:42:01+00:00

Document:
Zakon o spremembah in dopolnitvah zakona o zakonski zvezi in družinskih razmerjih (Uradni list SRS, št. 1/89) Zakon o spremembah in dopolnitvah zakona o zakonski zvezi in družinskih razmerjih (Uradni list SRS, št. 1/89) Zakon o spremembah in dopolnitvah zakona o zakonski zvezi in družinskih razmerjih (Uradni list SRS, št. 1/89)
Datum sprejetja 27.12.1988
Datum objave 13.01.1989
Datum začetka veljavnosti 21.01.1989
SOP 1989-04-0001
Uradni list SRS, št. 1/89
- Zakon o spremembah in dopolnitvah zakona o zakonski zvezi in družinskih razmerjih (Uradni list SRS, št. 1/89 z dne 13. 1. 1989).
Družina je življenjska skupnost staršev in otrok, ki zaradi koristi otrok uživa posebno družbeno varstvo.
(2) Družbeni pomen zakonske zveze je v zasnovanju družine.
(1) Starši imajo pravico in dolžnost, da z neposredno skrbjo s svojim delom in družbeno dejavnostjo zagotavljajo uspešen telesni in duševni razvoj svojih otrok.
Družbena skupnost daje varstvo mladoletnim otrokom vselej, kadar je ogrožen njihov zdrav razvoj ali kadar to zahtevajo druge koristi otrok.
Rejništvo je posebna oblika družbenega varstva otrok, ki jim je potrebna oskrba in vzgoja pri osebah, ki niso njihovi starši.
(1) Skrbništvo je posebna oblika družbenega varstva mladoletnikov, za katere ne skrbijo starši, in polnoletnih oseb, ki niso sposobne same skrbeti zase, za svoje pravice in koristi.
(2) Po določbah tega zakona se daje varstvo tudi drugim osebam, ki nimajo možnosti same skrbeti za svoje pravice in koristi.
(1) Pogoje za varstvo in pomoč družini po tem zakonu zagotavljajo skupnosti socialnega skrbstva.
(3) O pritožbah zoper odločbe centrov za socialno delo odloča republiški upravni organ, pristojen za zadeve socialnega varstva.
Pri uresničevanju nalog, določenih s tem zakonom, sodelujejo skupnosti socialnega skrbstva s skupnostmi otroškega varstva in z drugimi samoupravnimi interesnimi skupnostmi, s krajevnimi skupnostmi, z organizacijami združenega dela in z drugimi organizacijami ter društvi, s pravosodnimi in drugimi organi ter s strokovnimi službami.
Družbena skupnost s sistemom vzgoje in izobraževanja, zdravstva in socialnega varstva omogoča ljudem, da se vsestransko pripravijo na skladno družinsko življenje ter jim pomaga v njihovih medsebojnih razmerjih in pri izvrševanju roditeljske pravice.
Za sklenitev zakonske zveze je potrebno, da dve osebi različnega spola izjavita pred pristojnim organom na način, določen z zakonom, svoje soglasje, da skleneta zakonsko zvezo.
(2) Če se ugotovi, da niso izpolnjeni pogoji za veljavnost zakonske zveze po tem zakonu, občinski upravni organ, ki skrbi za vodstvo matične knjige, z odločbo zavrne sklenitev zakonske zveze.
(1) Zakonska zveza se sklene pred pooblaščeno osebo občinske skupščine ob navzočnosti matičarja.
(2) Zakonska zveza se sklepa javno in slovesno v posebej določenih uradnih prostorih.
(1) Za sklenitev zakonske zveze je potrebna navzočnost obeh bodočih zakoncev, dveh prič, pooblaščene osebe občinske skupščine in matičarja.
V posebno utemeljenih primerih sme občinski upravni organ, ki skrbi za vodstvo matične knjige za naselje, kjer se sklepa zakonska zveza, dovoliti, da se sklene zakonska zveza po pooblaščencu. Pri sklepanju zakonske zveze sme biti samo eden od bodočih zakoncev zastopan po pooblaščencu. Pooblaščenec mora imeti pooblastilo, izdano v obliki javne listine; v njem mora biti natančno navedena oseba, s katero namerava pooblastitelj skleniti zakonsko zvezo. Zakonska zveza po pooblaščencu se sme skleniti v treh mesecih od izdaje pooblastila.
(1) Pooblaščena oseba občinske skupščine se na podlagi listin in izjav prič ter bodočih zakoncev prepriča, da sta to osebi, ki sta prijavili nameravano sklenitev zakonske zveze.
(2) Pooblaščena oseba občinske skupščine prebere nato določbo 14. člena in določbe 44. do 50. člena tega zakona o pravicah in dolžnostih zakoncev, potem pa vpraša vsakega bodočega zakonca posebej, ali hoče z drugim skleniti zakonsko zvezo.
(3) Če oba bodoča zakonca odgovorita pritrdilno, razglasi pooblaščena oseba občinske skupščine, da je zakonska zveza med njima sklenjena.
(2) V času trajanja zakonske zveze se skupno premoženje lahko razdeli po sporazumu ali na zahtevo enega ali drugega zakonca. Tak sporazum mora overiti sodnik.
(2) Za veljavnost teh pravnih poslov je potrebno, da jih overi sodnik, razen če gre za običajna in manjša darila.
Če v tem zakonu ni posebnih določb, veljajo za postopek za razvezo zakonske zveze določbe zakona o pravdnem postopku.
V postopku za razvezo zakonske zveze je javnost izključena.
Sodišče predloga oziroma tožbe iz prejšnjega člena ne pošlje centru za socialno delo:
- če je eden od zakoncev duševno bolan ali nesposoben za razsojanje;
- če živi en zakonec ali če živita oba zakonca v tujini;
- če se zahteva razveza zakonske zveze zato, ker je en zakonec pogrešan;
- če zakonca v družinski skupnosti nimata mladoletnih otrok ali otrok, nad katerimi je podaljšana roditeljska pravica.
(3) Podrobnejše predpise o postopku in vsebini izvajanja svetovalnega razgovora izda republiški upravni organ, pristojen za zadeve socialnega varstva.
(1) Med postopkom za razvezo zakonske zveze lahko izda sodišče s sklepom začasno odredbo, pri kom naj bodo in kdo naj preživlja skupne mladoletne otroke.
(2) Sodišče lahko izda na predlog zakonca tudi začasno odredbo o njegovem preživljanju.
(3) Pritožba zoper sklep iz prvega in drugega odstavka tega člena ne zadrži izvršitve.
(1) Dejstva, na katera opira zakonec svoj zahtevek, lahko ugotavlja sodišče tudi tedaj, če med zakoncema niso sporna.
(2) V postopku za razvezo zakonske zveze ni dovoljeno izreči sodbe zaradi izostanka ali sodbe na podlagi pripoznave.
O stroških postopka odloči sodišče po prostem preudarku.
(1) V postopku za razvezo zakonske zveze lahko tožnik umakne tožbo brez privolitve toženca do konca glavne obravnave, z njegovo privolitvijo pa dotlej, dokler ni postopek pravnomočno končan.
(2) Predlog za sporazumno razvezo zakonske zveze lahko umakneta zakonca, dokler postopek ni pravnomočno končan.
(3) V postopku za razvezo zakonske zveze ima odpoved tožbenemu zahtevku enak učinek, kakor če tožnik samo umakne tožbo.
Če se s pravnomočno sodbo zakonska zveza izreče za neveljavno ali se razveže, se ne more na predlog za obnovo postopka ali na zahtevo za varstvo zakonitosti spremeniti odločba o prenehanju zakonske zveze, ne glede na to, ali je kateri od zakoncev sklenil novo zakonsko zvezo.
V sodbo, s katero sodišče razveže zakonsko zvezo na podlagi 64. člena tega zakona, vnese tudi sporazum zakoncev o varstvu, vzgoji in preživljanju skupnih otrok.
(4) Sodišče na zahtevo razvezanega zakonca ali centra za socialno delo izda novo odločbo o varstvu in vzgoji otrok, če to zahtevajo spremenjene razmere in koristi otrok. V tem postopku se smiselno uporabljajo določbe prvega in tretjega odstavka 72. člena tega zakona.
Ni dopustno ugotavljanje očetovstva za otroka, ki je bil spočet z umetno osemenitvijo matere.
Določbe 66., 67., 72., 73., 74. ter tretjega odstavka 75. člena tega zakona veljajo tudi za postopek v sporih o ugotovitvi in o izpodbijanju očetovstva.
Določbe o izpodbijanju očetovstva se primerno uporabljajo tudi pri izpodbijanju materinstva.
(1) Starši so dolžni svoje otroke preživljati, skrbeti za njihovo življenje in zdravje in jih vzgajati za delovne člane socialistične samoupravne skupnosti.
(2) Če se starši ne sporazumejo, odloči o tem center za socialno delo, ki upošteva tudi otrokove želje, če jih je otrok sposoben izraziti.
(2) Če je otrok zaradi težje telesne ali duševne prizadetosti nesposoben za samostojno življenje in nima zadostnih sredstev za preživljanje, so ga starši dolžni preživljati v skladu s svojimi možnostmi in ob pomoči družbene skupnosti.
(1) S sodno odločbo določena preživnina se usklajuje z gibanjem življenjskih stroškov in osebnih dohodkov v SR Sloveniji po sklepu Skupnosti socialnega skrbstva Slovenije, od prvega dne naslednjega meseca po objavi sklepa v Uradnem listu SRS.
- oseba, ki ne daje jamstva, da bo posvojenca vzgojila za delovnega člana socialistične samoupravne skupnosti;
(1) Posvojitelj je izjemoma lahko tuj državljan, če center za socialno delo za otroka, ki naj bi bil posvojen, ni mogla najti posvojitelja med državljani SFR Jugoslavije.
(2) Za posvojitev otroka, ki ga posvoji tuj državljan, morata dati soglasje republiški upravni organ, pristojen za zadeve socialnega skrbstva in republiški upravni organ, pristojen za notranje zadeve. Soglasje ni potrebno v primeru, če je posvojitelj zakonec otrokovega roditelja.
Pod družbenim varstvom in nadzorstvom so otroci, ki jih odda v rejništvo center za socialno delo, pa tudi otroci, ki jih starši sami oddajo v rejništvo.
(1) Namen skrbništva nad mladoletnimi osebami je, da se s skrbjo, vzgojo in izobrazbo, vsestransko razvije osebnost mladoletnih varovancev in da se varovanci usposobijo za samostojno življenje in delo ter razvijejo v delovne člane socialistične samoupravne skupnosti.
(2) Skrbništvo se lahko poveri tudi ustrezni družbeni pravni osebi, ki imenuje osebo, odgovorno za izvajanje skrbništva.
(2) Podrobnejše predpise za popis in ocenitev premoženja oseb pod skrbništvom izda republiški upravni organ, pristojen za zadeve socialnega varstva.
(4) Podrobnejše predpise o sestavi in vsebini skrbniških poročil izda republiški upravni organ, pristojen za zadeve socialnega varstva.
(1) Zoper delo skrbnika in centra za socialno delo na področju skrbništva lahko ugovarjajo varovanec, ki je zmožen to storiti, njegovi sorodniki, pristojni organi, družbenopolitične organizacije in strokovne institucije.
(2) Ugovore zoper delo skrbnika rešuje pristojni center za socialno delo, ugovore zoper delo centra za socialno delo pa republiški upravni organ, pristojen za zadeve socialnega varstva.
(2) V drugih primerih ravna center za socialno delo na najsmotrnejši način v skladu s svojo družbeno vlogo in s pravili stroke.
- iz družbenih sredstev.

References: Sodišče 
 sodišče 
 Sodišče 
 sodišče 
 sodišče 
 sodišče 
 Sodišče